Tammi Cup

**Tammi Cup** on Porin Pesäkarhujen järjestämä pesäpalloturnaus. Tammi Cup järjestetiin ensimmäistä kertaa 14. tammikuuta 2023. Turnaukseen osallistuu järjestäjän Pesäkarhujen lisäksi joukkueita Naisten Superpesiksestä.

## Historia
Idea Tammi Cupista alkoi, kun Pesäkarhujen pelijohtaja Jarkko Pokela vieraili ensimmäistä kertaa Pitsiturnauksessa. Pokela kaipasi parannusta pesäpallon talvikauteen. Pesäkarhujen puheenjohtaja Vesa Saine koki myös talvikauden huonoksi, halli-SM -turnauksen menettäessä merkitystä. Uutta turnausta aletiin suunnittelemaan 2020-luvun vaihteessa, mutta toteutus venyi koronan ja Pesäkarhujen mestaruuskauden myötä. Tammi Cupin pääsponsoriksi valikoitui lv-alan yritys Tammiputki

Ensimmäinen Tammi Cup järjestettiin 14. tammikuuta 2023. Turnaukseen osallistui Pesäkarhujen lisäksi Fera, Jussittaret ja Kirittäret. Turnaukseen toivottiin 300–500 katsojaa. Tavoite toteutui turnauksen avauspelissä ollen 300 katsojaa. Katsojien määrää auttoi Ässien kannattajayhdistyksen Karhunkämmenen tullessa katsomaan otteluita. Joukkueet jaettiin lohkoihin A ja B. A lohkossa aloittivat Pesäkarhut ja Fera, B lohkossa Jussittaret ja Kirittäret. Turnauksen avausotteluna toimi Pesäkarhut – Fera ottelu. Pesäkarhut voittivat avausottelun 1–0 . Lohkon B ottelussa Jussittaret voittivat Kirittäret 0–2, päästämättä ottelussa yhtään juoksua. Toisella kierroksella Pesäkarhut voittivat Kirittäret 2–0 edeten finaaliin. Jussittaret voittivat Feran myös 2–0. Pronssiottelussa Fera voitti Kirittäret 0–1 kotiutuskilpailussa. Finaalissa Pesäkarhut voittivat Jussittaret 2–1, voittaen ensimmäisen Tammi Cupin.

Vuonna 2024 Tammi Cupin joukkueisiin tuli muutoksena Feran ja Kirittärien poistuminen. Näiden tilalle turnaukseen osallistui edeltävän vuoden SM-finalisti Manse PP ja Pöytyän Urheilijat. A lohkossa pelasi Pesäkarhujen kanssaa Pöytyän Urheilijat, Manse PP:n mennessä B lohkoon Jussittarien kanssa. Pesäkarhut ja Jussittaret voittivat ottelunsa, kohdaten lohkojen häviäjät toisella kierroksella. Joukkueet voittivat toisen kierroksen ottelunsa ja kohtasivat finaalissa. Finaalissa Pesäkarhut voittivat Jussittaret 2–1 kotiutuskilpailussa. Pronssiottelun voitti Manse PP.

Vuonna 2025 Fera palasi turnaukseen, korvaten Pöytyän Urheilijat. Fera ei ollut edeltävänä vuonna pystynyt osallistumaan aikataulullisten haasteiden vuoksi. Turnaukseen oli enemmän kiinnostuneita joukkueita kuin siihen mahtui. Fera pelasi vuoden 2023 tavoin A lohkossa Pesäkarhuja vastaa. B lohko ei muuttunut vuodesta 2024. Turnauksen avausottelussa Pesäkarhut hävisivät ensimmäisen ottelunsa Feraa vastaan, päätyen Manse PP:tä vastaan, joka voitti Jussittaret B lohkossa. Kakkoskierroksella Fera hävisi Jussittarille, Pesäkarhujen voittaessa Mansen. Pronssiottelussa Fera voitti Mansen. Finaaliottelussa Pesäkarhut voittivat Jussittaret kotiutuskilpailussa.

Vuonna 2026 Pöytyän Urheilijat palasivat turnaukseen. Uutena joukkueena turnaukseen osallistui Roihuttaret, joka korvasi Manse PP:n. Avausottelussa Pesäkarhut voittivat Pöytyän Urheilijat, edeten pelaamaan Jussittaria vastaan, joka oli voittanut Roihuttaret avauskierroksella. Jussittaret voittivat Pesäkarhut estäen Pesäkarhujen pääsyn finaaliin ensimmäistä kertaa turnauksessa. Finaalissa Jussittaret voittivat Roihuttaret toistamiseen, voittaen koko turnauksen. Pesäkarhut voittivat Pöytyän Urheilijat myös toistamiseen pronssiottelussa.

## Sarjajärjestelmä
Turnauksen ottelut pelataan kahtena kahden vuoroparin jaksona. Jokaisen ottelun lopussa pelataan myös kotiutuskilpailu, vaikka ottelun voittaja olisikin määritetty jo vuoroparien aikana. Turnauksessa joukkueet jaetaan kahteen lohkoon, joissa 1. kierroksen voittaja pelaa vastakkaisen lohkon 1. kierroksen häviäjää vastaan 2. kierroksella. 2. kierroksen voittajat etenevät finaaliin, häviäjien edetessä pronssiotteluun.

## Sijoitukset

## Lähteet